
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών Βασιλείου Ράπανου Προέ¬ 

Καθορισμός μηνιαίας αντιμισθίας Διοικητή Οργανι¬ 
σμού Ελληνικών Γεωργικών Ασφαλίσεων (ΕΛΓΑ)- 

Ν.Π.Ι.Δ. 3 

Έγκριση υπερωριακής απασχόλησης Επιμελητηρίων 4 
Καθιέρωση υπερωριακής εργασίας στο εκπαιδευτικό 

κλπ. προσωπικό μαθητικών κατασκηνώσεων. 5 

κού του ΙΚΑ για το Β'εξάμηνο 2000. 6 

Ορισμός και επωνυμία σχολείων Διαπολιτισμικής Εκ¬ 
παίδευσης . 7 

Συγκρότηση Επιτροπής Ελέγχου Βιομηχανιών και Βιο¬ 
τεχνιών Γεωργικών Φαρμάκων. 8 

Μεταβίβαση Κρατικού Παιδικού Σταθμού στο Δήμο 

Μενηίδος - Ν. Πέλλας. 10 

Χρηματοδότηση της συντήρησης των ελικοδρομίων 
ιδιοκτησίας των Οργανισμών Τοπικής Αυτοδιοίκη¬ 
σης . 11 

Αύξηση αριθμού ημερών μετακίνησης εκτός έδρας, 


καθ’ υπέρβαση του ανωτάτου ορίου, μηχανικών 


του ΥΠΕΧΩΔΕ και γεωτεχνικών υπαλλήλων υπηρε- 
τούντων στις Νομαρχιακές Αυτοδιοικήσεις Άρτας - 

Υπερωριακή απασχόληση υπαλλήλων της Νομαρχίας 
Μαγνησίας. 13 


ΑΠΟΦΑΣΕΙΣ 

(ΐ) 

Πολιτογράφηση Ομογενούς Αλλοδαπού 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Μετηναριθμ. πρωτ. Φ. 72320/26781/8.8.2000 απόφαση 
του Υφυπουργού Εσωτερικών Δημ. Διοίκησης & 


Αποκ/σης, έγινε δεκτή η από 5.7.1999 αίτηση πολιτογρά¬ 
φησης του ομογενούς αλλοδαπού ΒΑΣΙΛΕΙΟΥ ΒΑΣΙΛΕΙ¬ 
ΟΥ του Ανδρέα, για την απόκτηση της Ελληνικής ιθαγέ¬ 
νειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 2/54196/0022 (2) 

Καθορισμός αποδοχών Βασιλείου Ράπανου 
Προέδρου του Σ.Ο.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Σύμφωνα με: 

1. Τις διατάξεις του άρθρου 5 παρ. 5 περ. γ' του 
Ν.1682/1987 (ΦΕΚ 14/Τ.α/16.2.1987) «Μέσα και όργανα 
αναπτυξιακής πολιτικής κ.λπ.». 

2 Την αριθμ1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571/Τ.Β/ 
21.4.2000). 

3 Την αριθμ 26561/ΔΙΟΕ 532/21 Ιουλίου 2000 απόφαση 
του Υπουργού Εθνικής Οικονομίας με την οποία διορί¬ 
στηκε ο Βασίλειος Ραπανος, Πρόεδρος του Συμβουλίου 
Οικονομικών Εμπειρογνωμόνων. 

4 Το γεγονός ότι από την απόφαση αυτή προκαλείται 
δαπάνη ύψους 7.362.000 (επτά εκατομμυρίων τριακο- 
σίων εξήντα δύο χιλιάδων) δρχ. για το έτος 2000 και 
16.302.000 (δέκα έξι εκατομμυρίωντριακοσίων δύο χιλιά¬ 
δων) δρχ. για καθένα από τα επόμενα τρία έτη (2001, 
2002,2003) και θα βαρύνειτον φορέα 13110 καιτους ΚΑΕ 
0311 και 0351, αποφασίζουμε: 

Ορίζουμε σύμφωνα με τις διατάξεις που αναφέρονται 
στο σκεπτικό με στοιχείο 1, τις μηνιαίες αποδοχές του Βα¬ 
σιλείου Ράπανου, Προέδρου του Σ.Ο.Ε. στο ποσό του 
ενός εκατομμυρίου (1.000.000) δραχμών από 19.7.2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Σεπτεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/58089/002 (3) 

Καθορισμός μηνιαίας αντιμισθίας Διοικητή Οργανισμού 
Ελληνικών Γεωργικών Ασφαλίσεων (ΕΛΓΑ)-Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85) όπως συμπληρώθηκαν 
με το άρθρο 27 Ν .2081 /92 (ΦΕΚ154/Α/92) και όπως αυτές 
αντικαταστάθηκαν με το άρθρο 1 παρ.2α Ν.2469/97 (ΦΕΚ 
38/Α/97). 

2. Τη διάταξη του άρθρου 10 παρ.8 Ν. 1790/88 «Οργά¬ 
νωση και Λειτουργία Οργανισμού Ελληνικών Γεωργικών 
Ασφαλίσεων», όπως τροποποιήθηκε με τη διάταξη του 
άρθρου 31 του Ν.2040/92. 

3. Την αριθμ. 1039386/441/0006/21.4.2000 (ΦΕΚ 
571/Β/21.4.2000) απόφαση Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων στους Υφυ¬ 
πουργούς Οικονομικών». 

4. Την αριθμ. 48142/23.6.99 (ΦΕΚ 1321/Β./25.6.99) από¬ 
φαση Υπουργού Γεωργίας με την οποία διορίσθηκε Διοι¬ 
κητής στον Οργανισμό Ελληνικών Γεωργικών Ασφαλίσε¬ 
ων (ΕΛΓΑ). 

5. Τις διατάξειςτου άρθρου 32παρ. 18 Ν.2190/94 (ΦΕΚ 
28/Α/94). 

6. Τις διατάξεις του άρθρου 4 του Ν.2198/94 (ΦΕΚ 
43/Α/94). 

7. Τις διατάξεις του άρθρου 40 του Ν.849/78 (ΦΕΚ 
232/Α/78) όπως συμπληρώθηκαν με τις διατάξειςτου άρ¬ 
θρου 8 του Ν.2129/93. (ΦΕΚ 57/Α/93). 

8. Την αριθμ. 2/1036/0022/21.1.99 (ΦΕΚ88/Β/99) κοινή 
απόφαση Υφυπουργού Οικονομικών και Υπουργού Γεωρ¬ 
γίας «Καθορισμός, μηνιαίας αντιμισθίας Διοικητή ΕΛΓΑ- 
Ν.Π.Ι.Δ.». 

9. Το ότι από τις διατάξεις αυτής της απόφασης προκα- 
λείται δαπάνη ύψους 21.000.000 δρχ. περίπου για το έτος 
2000 και για καθένα από τα επόμενα οικονομικά έτη. Για 
τη δαπάνη έτους 2000 υπάρχει εγγεγραμμένη πίστωση 
στον προϋπολογισμό του ΕΛΓΑ έτους 2000 ύψους 
40.000.000 δρχ. με κωδικό αριθμό 6000007, για δετή δα¬ 
πάνη των επομένων ετών θα εγγραφούν σχετικές πιστώ¬ 
σεις στους προϋπολογισμούς των ετών αυτών, αποφασί¬ 
ζουμε: 

1. Καθορίζουμε από 1.7.2000 τη μηνιαία αντιμισθία του 
Διοικητή του Οργανισμού Ελληνικών Γεωργικών Ασφαλί¬ 
σεων (ΕΛΓΑ)-Ν.Π.Ι.Δ. στο ύψος του 1.350.000 δρχ. 

2. Στον Διοικητή του Ε.Λ.Γ.Α. καταβάλλονται επίσης και 
επιδόματα εορτών (Χριστούγεννα και Πάσχα) και αδείας 
καθώς και οικογενειακή παροχή σύμφωνα με τους όρους 
και τις προϋποθέσεις του άρθρου 2 του Ν.2470/97. 

Η αριθμ. 2/1036/0022/21.1.99 (ΦΕΚ88/Β/99) κοινή από¬ 
φαση Υφυπουργού Οικονομικών και Υπουργού Γεωργίας 
«Καθορισμός μηνιαίας αντιμισθίας Διοικητή Ε.Λ.Γ.Α. κα- 
ταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΔΡΥΣ Γ. ΑΝΩΜΕΡΙΤΗΣ 


Αριθ. 2/58766/0022 (4) 

Έγκριση υπερωριακής απασχόλησης Επιμελητηρίων 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 1558/85 «Κυβέρνηση και Κυβερ¬ 
νητικά Όργανα». 

2. Το Π.Δ.397/88 «Οργανισμόςτου Υπουργείου Εμπορί¬ 
ου», όπως τροποποιήθηκε και ισχύει. 

3. Το Ν.2081/92 «Ρύθμιση του θεσμού των Επιμελητη¬ 
ρίων και άλλες διατάξεις». 

4. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

5. Τις διατάξειςτου Π.Δ. 59/96 «Σύσταση Γενικής Γραμ- 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της (ΦΕΚ51 /Α/18.3.96). 

6. Τις διατάξειςτου άρθρου 18του Ν.2470/97 «Αναμόρ¬ 
φωση του νέου μισθολογίου του προσωπικού της Δημό¬ 
σιας Διοίκησης και άλλες συναφείς διατάξεις του Δημο¬ 
σίου» (ΦΕΚ 40/Α/21.3.97). 

7. Τις διατάξεις του άρθρου 15 του Ν.2592/98 (ΦΕΚ 
57/Α/18.3.98). 

8. Την αριθ. 2022941/2297/0022/7.4.98 του Γ.Λ.Κ. 

9. Τα αριθ. 776/13.6.2000, 978/12.6.2000, 5074/141/ 
7.7.2000 και 1992/12.7.2000 έγγραφα των Επιμελητηρίων 
Ε.Ε.Π., Λασιθίου, Ε.Ε.Α. και Άρτας αντίστοιχα. 

10. Την αριθ. 303/5.5.2000 Κοινή απόφαση του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης» (ΦΕΚ 
594/Β/5.5.2000). 

11. Την αριθμ. 1039386/441 /Α0006/21.4.2000 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». (ΦΕΚ571/Β). 

12. Την αριθμ.2/80345/0004/8.11.99 Κ.Υ.Α. (ΦΕΚ 
2040/Β719.11.99), περί μεταβίβασης εξουσίας υπογρα¬ 
φής στους Γ ενικούς Γ ραμματείς των Υπουργείων. 

13. Το γεγονός ότι από την πράξη αυτή δεν προκαλείται 
δαπάνη σε βάροςτου Κρατικού Προϋπολογισμού, επειδή 
τα. Επιμελητήρια είναι αυτοδύναμοι οικονομικοί Οργανι¬ 
σμοί και δεν επιβαρύνουν τον κρατικό προϋπολογισμό. 

14. Τις υπηρεσιακές ανάγκες των Επιμελητηρίων, απο¬ 
φασίζουμε: 

Εγκρίνουμε την με αμοιβή υπερωριακή απασχόληση 
από 6.8 2000 έως 31.12.2000 υπαλλήλων των Επιμελητη¬ 
ρίων ως κατωτέρω: 

1. Επαγγελματικό Επιμελητήριο Πειραιώς ένδεκα (11) 
υπάλληλοι μέχρι εκατό (100) ώρες έκαστος. 

2. Επιμελητήριο Λασιθίου δύο (2) υπάλληλοι μέχρι εκα¬ 
τό (100) ώρες έκαστος. 

3. Επαγγελματικό Επιμελητήριο Αθηνών εννέα (9) υπάλ¬ 
ληλοι μέχρι (100) ώρες έκαστος. 

4. Επιμελητήριο Άρτας τέσσερις (4) υπάλληλοι μέχρι 
εκατόν ενενήντα (190) ώρες συνολικά. 

Οι ώρες υπερωριακής απασχόλησης των παραπάνω 
υπαλλήλων θα πραγματοποιηθούν πέραν του υποχρεωτι¬ 
κού ωραρίου, για την πραγματοποίηση ημερίδων, συνε¬ 
δρίων και διαφόρων εκδηλώσεων, κυρίως Σαββατοκύρια¬ 
κα, απογευματινές ώρες και μέχρι την 12η νυκτερινή κα¬ 
θώς και για τη συμμετοχή των υπαλλήλων στις 
συνεδριάσεις των Διοικητικών Συμβουλίων και Διοικητι- 

κών Επιτροπών τους, οι οποίες γίνονται εκτός του υπο¬ 
χρεωτικού ωραρίου. 

Οι παραπάνω αποζημιώσεις δεν θα υπερβαίνουν τις πι¬ 
στώσεις, που έχουν προβλεφθεί στον προϋπολογισμό 
του κάθε Επιμελητηρίου, αποκλειόμενης και της τροπο¬ 
ποίησης του προϋπολογισμού τους με μεταφορά κονδυ- 
λίων από πιστώσεις άλλων κατηγοριών δαπανών. 

Από τις διατάξεις αυτής της απόφασης προκαλείται δα¬ 
πάνη σε βάρος των ως άνω Επιμελητηρίων και ειδικότερα 
ύψους 1.275.000 δρχ. για το ΕΕΠ (Κ.Α.Ε 0261), 400.000 
δρχ. για το Επιμελητήριο Λασιθίου (ΚΑΕ 0261) 1.263.500 
δρχ. για το Ε.Ε.Α. (ΚΑΕ 0261) και240.000 δρχγιατο Επιμ. 
Άρτας (ΚΑΕ 0261). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2000 

Οι Γ ενικοί Γ ραμματείς 
Ο Δημ/κής Πολιτικής 

Υπουργείου Οικονομικών Υπουργείου Ανάπτυξης 
ΙΩΑΝ. ΚΟΥΣΟΥΛΑΚΟΣ Δ. ΜΑΡΔΑΣ 

-♦- 

Αριθ. 2/54473/0022 (5) 

Καθιέρωση υπερωριακής εργασίας στο εκπαιδευτικό 
κλπ. προσωπικό μαθητικών κατασκηνώσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
& ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 1787/39 (ΦΕΚ 231 τ.Α') «περί 
οργανώσεως & λειτουργίας των μαθητικών συσσιτίων και 
μαθητικών εξοχών» 

2. Την αριθμ. 128413/15.9.66 (ΦΕΚ 631 τ.β') απόφαση 
του Υπουργού Εθνικής Παιδείας και θρησκευμάτων «περί 
οργανώσεως και λειτουργίας των μαθητικών συσσιτίων 
και μαθητικών εξοχών». 

3. Το γεγονός ότι οι μαθητικές κατασκηνώσεις λειτουρ¬ 
γούν επί 24ώρου βάσης κατά τις κατασκηνωτικές περιό¬ 
δους λειτουργίας τους κάθε καλοκαίρι καθώς Κυριακές 
και εξαιρέσιμες ημέρες για τη σωστή διαβίωση και ψυχα¬ 
γωγία των κατασκηνωτών μαθητών. 

4. Την αριθμ. 1/2000 πράξη της Κεντρικής Επιτροπής 
Μαθητικών Κατασκηνώσεων και Φιλοξενίας (ΚΕΜΚΦ) με 
την οποία αποφασίστηκε η λειτουργία των μαθητικών κα¬ 
τασκηνώσεων αρμοδιότητας ΥΠΕΠΘ σε όλη τη χώρα κα¬ 
τά το καλοκαίρι του 2000, στις οποίες θα φιλοξενηθούν 
μαθητές από τη χώρα μας και την Κύπρο ηλικίας 6 έως 12 
ετών. 

5. Την αριθμ. 2/74260/0004/15.10.99 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Γ ενικούς Γ ραμματείς». 

6. Την αριθμ. 4/2000 πράξη της ΚΕΜΚΦ με την οποία 
αποφασίστηκε η καταβολή ωρών υπερωριακής αποζη¬ 
μίωσης για κάθε περίοδο λειτουργίας στα στελέχη των 
κατασκηνώσεων και σε 12 διοικητικούς υπαλλήλους του 
ΥΠΕΠΘ που θα εργαστούν υπερωριακάτις κατασκηνωτι¬ 
κές περιόδους όπως ορίστηκαν με την πράξη αριθμ. 
1/2000 της ΚΕΜΚΦ (3 περίοδοι για την Μαθητική κατα¬ 
σκήνωση Αγίου Ανδρέα και 2 για τις υπόλοιπες 7 Μαθητι¬ 
κές Κατασκηνώσεις). 

7. Την έκτακτη εποχιακή ανάγκη απασχόλησης, το κα¬ 


λοκαίρι του 2000, 112 εκπ/κών Π/θμιας Εκπ/σης πέραν 
του κανονικού ωραρίου εργασίας του καθώς και 12 διοι¬ 
κητικών υπαλλήλων του ΥΠΕΠΘ που έχουν αρμοδιότητα 
στα θέματα λειτουργίας των κατασκηνώσεων καθόσον εί¬ 
ναι υποχρεωμένοι να επισκέπτονται τις κατασκηνώσεις, 
να παραμένουν στα γραφεία τους τις απογευματινές 
ώρες εργαζόμενοι υπερωριακά για την εύρυθμη λειτουρ¬ 
γία των κατασκηνώσεων και την αντιμετώπιση εκτάκτων 
αναγκών και περιστατικών. 

8. Τις διατάξεις του άρθρου 18του Ν.2470/97 «Αναμόρ¬ 
φωση μισθολογίου προσωπικού της Δημόσιας Διοίκησης 
κ.λ.π.» όπως αντικαταστάθηκαν με το άρθρο 15 του 
Ν.2592/1998 και την αριθμ. 8803/0022/8.2.99 εγκύκλιο 
του Υπουργείου Οικονομικών. 

9. Το γεγονός ότι από την απόφαση αυτή προκαλείται 
δαπάνη 25.920.000 δρχ. για το έτος 2000, η οποία θα 
αντιμετωπισθεί από τις γραμμένες πιστώσεις των δρχ. 
260.000.000 στον ΚΑΕ 2344του ειδικού φορέα 19-210 του 
ΥΠΕΠΘ που σε ποσοστό 70% επιχορηγήθηκαν στην ΚΕΜ¬ 
ΚΦ η οποία στη συνέχεια επιχορήγησε τις τοπικές ΕΜΚΦ 
των κατασκηνώσεων που θαλειτουργήσουντο καλοκαίρι 
του 2000. 

9. Το γεγονός ότι θα απαιτηθούν συνολικά 14.400 ώρες 
υπερωριακής εργασίας και αντίστοιχα υπερωριακής απο- 
ζημίωσηςτων αναφερομένων υπαλλήλων πέραν του υπο¬ 
χρεωτικού ωραρίου εργασίας τους. 

10. Τον πίνακα κατανομής των 14.400 ωρών υπερωρια- 
κής απασχόλησης των αναφερομένων υπαλλήλων, απο¬ 
φασίζουμε: 

1. Εγκρίνουμε την καθιέρωση υπερωριακής εργασίας 
14.400 ωρών σε 112 εκπ/κούς Π/θμιας Εκπ/σης (στελέχη) 
και 12 διοικητικούς υπαλλήλους του ΥΠΕΠΘ, που θα ερ¬ 
γαστούν υπερωριακά πέραν του κανονικού ωραρίου ερ¬ 
γασίας τους κατά το φετεινό καλοκαίρι για την ομαλή και 
απρόσκοπτη λειτουργία των μαθητικών κατασκηνώσεων 
του ΥΠΕΠΘ και κατανέμουμε τις 14.400 ώρες υπερωρια- 
κής εργασίας και αποζημίωσης ως ακολούθως: 

α. Σε ενενήντα έξι (96) εκπ/κούς Π/θμιας Εκπ/σης, στε¬ 
λέχη μαθητικών κατασκηνώσεων με 50 ώρες στον καθένα 
για κάθε κατασκηνωτική περίοδο, σύμφωνα με το συνημ¬ 
μένο πίνακα. 

β. Σε οκτώ (8) προϊστάμενους Δ/νσεων ή Γραφείων 
Π/θμιας Εκπ/σης Προέδρων επιτροπών Μαθητικών κατα¬ 
σκηνώσεων και Φιλοξενίας (ΕΜΚΦ) με 50 ώρες στον κα¬ 
θένα για κάθε κατασκηνωτική περίοδο. 

γ. Σε οκτώ (8) γραμματείς των ΕΜΚΦ με 50 ώρες στον 
καθένα για κάθε κατασκηνωτική περίοδο. 

δ. Σε δώδεκα (12) διοικητικούς υπαλλήλουςτου ΥΠΕΠΘ 
με 50 ώρες στον καθένα για κάθε κατασκηνωτική περίο¬ 
δο. 

2. Η κατανομή των ωρών υπερωριακής απασχόλησης 
εντός του 24ωρου για εργάσιμες ημέρες, Κυριακές και 
εξαιρέσιμες θα γίνει ως ακολούθως: 

α) 32 ώρες για απογευματινή εργασία μέχρι 22ας ώρας. 

β) 6 ώρες για νυχτερινή εργασία από 22ας μέχρι 6ης 
πρωινής ώρας. 

γ) 6 ώρες για εργασία Κυριακών και εξαιρέσιμων από 
6ης πρωινής μέχρι 22ας ώρας. 

δ) 6 ώρες για εργασία Κυριακών και εξαιρέσιμων από 
22ας μέχρι 6ης πρωινής ώρας. 

Τις πιστώσεις των προϋπολογισμών των οικείων ΕΜΚΦ 
οίκον, έτους 2000 που έχουν την ευθύνη λειτουργίας των 
κατασκηνώσεων και των διοικητικών υπαλλήλων του 
ΥΠΕΠΘ θα βαρύνουν τις πιστώσεις του προϋπολογισμού 

της ΕΜΚΦ της Δ/νσης Π/θμιας Εκπ/σης Ανατολικής Αττι¬ 
κής που έχει την ευθύνη λειτουργίας της Μαθητικής Κα¬ 
τασκήνωσης Αγίου Ανδρέα Αττικής. 

3. Ο υπολογισμός της ωριαίας αποζημίωσης καθενός 
θα γίνει σύμφωνα με τον πίνακα II της αριθμ. 
2/24147/24.4.98 εγκυκλίου του Υπουργείου Οικονομικών 
ανάλογα με το χρόνο απασχόλησής του μέσα στο 24ωρο 
και το ΜΚπου κατέχει. 

4. Η απόφαση ισχύει από 25.6.00 χρόνος έναρξης της 
λειτουργίας των κατασκηνώσεων. 

5. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 25 Ιουλίου 2000 
Οι Γ ενικοί Γ ραμματείς 

Ο Δημ/κής Πολιτικής Υπουργείου Εθνικής Παιδείας 

Υπουργείου Οικονομικών και Θρησκευμάτων 

ΙΩΑΝ. ΚΟΥΣΟΥΛΑΚΟΣ Α. ΤΣΟΥΡΟ ΠΛΗΣ 

-♦- 

Αριθ. 2/54973/0022 (6) 

Υπερωριακή εργασία μονίμου διοικητικού προσωπικού 
του ΙΚΑγιατο Β' εξάμηνο 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου Ν.2470/97 (ΦΕΚ40/Α/21.3.97) «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις», όπως τροποποιήθηκε με το άρθρο 
15του Ν.2592/98 (ΦΕΚ57/Α/18.3.98) και το άρθρο ΙΟτου 
Ν.2606/98. 

2. Την 653/17.5.82 απόφαση του Υπουργού Κοινωνικών 
Υπηρεσιών καθορισμού ωραρίου εργασίας υπαλλήλων 
εξωτερικού ελέγχου εσόδων ΙΚΑ. 

3. Την ανάγκη υπερωριακής απασχόλησης των διοικητι¬ 
κών υπαλλήλων του ΙΚΑ για τη διεκπεραίωση των αιτήσε¬ 
ων υπαγωγής στη ρύθμιση οφειλών του Ν.2676/99, του 
Ν.2556/97 «περί σεισμοπλήκτων» και τον έλεγχο των επι- 
χειρήσεων-οφειλετών, την εισαγωγή στοιχείων (άείε θπ- 
Ιιγ) για την εφαρμογή του μηχανογραφικού συστήματος 
στις ταμειακές υπηρεσίες 80 Υποκ/των, τον έλεγχο 
450.000 κοινών επιχειρήσεων, 1.300.000 οικοδομικών έρ¬ 
γων και ειδικότερα των ανεξέλεγκτων επί σειρά ετών επι¬ 
χειρήσεων, των σημειωμάτων της ΕΥΠΕΑ, καθώς και εκ¬ 
καθαρίσεις οικοδομικών έργων και λήψη μέτρων προς εί¬ 
σπραξη εσόδων, την προετοιμασία αρχείων για την 
εισαγωγή στο Ο. Π. Σ. για το σύνολο των μονάδωντου ΙΚΑ, 
την εφαρμογή του Νόμου της επιδότησης της εργατικής 
εισφοράς (10.000 δρχ.), την απογραφή των συνταξιού¬ 
χων και ασφαλισμένων στα πλαίσια του ΕΜΑΕΣ-ΑΜΚΑ, 
την διεκπεραίωση εκκρεμών συνταξιοδοτικών αιτήσεων 
συνταξιοδότησης, την αναζήτηση στοιχείων από τους συ¬ 
νταξιούχους - δικαιούχους του ΕΚΑΣ για το έτος 2000 και 
η εξέτασή τους στη συνέχεια για τις οριζόμενες από τις 
νέες διατάξεις προϋποθέσεις, την τακτοποίηση οικονομι¬ 
κών εκκρεμοτήτων κ.λπ. 

4. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των δύο δισ. εννιακοσίων 
εβδομήντα χιλιάδων (2.000.970.000) δρχ. περίπου και θα 
βαρύνει την εγγεγραμμένη πίστωση στον προϋπολογι¬ 
σμό του ΙΚΑ έτους 2000. 


5. Την αριθμ. 2/80345/0004/8.11.99 κοινή υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 (ΦΕΚ 2040/Β/19.11.99), αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για τους μονίμους διοικητικούς υπαλλήλους του 
ΙΚΑγιατο Β’ εξάμηνο του 2000, ως εξής: 

Υπερωριακή εργασία που παρέχεται από Δευτέρα έως 
Παρασκευή από την 15η ώρα έως την 20η ώρα: 

Για έξι χιλιάδες εξακόσιους (6600) διοικητικούς υπαλ¬ 
λήλους 1.530.000 ώρες. 

Νυχτερινή εργασία που παρέχεται από την Δευτέρα 
έως Παρασκευή από την 22.00 μ.μ. μέχρι 1.00 π.μ.: 

Για χίλιους τριακόσιους ογδόντα (1.380) διοικητικούς 
υπαλλήλους (90.000) ώρες για τον έλεγχο των νυχτερι¬ 
νών κέντρων και λοιπών επιχειρήσεων. 

Υπεύθυνος για την παρακολούθηση και τον έλεγχο της 
παροχής υπερωριακής εργασίας ορίζεται ο Προϊστάμε¬ 
νος της Δ/νσης κάθε Μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή που ισχύει από 21.7.00 να δημοσιευθεί 
στην Εφημερίδα της Κυβερνήσεως. 

Αθήνα, 21 Αυγούστου 2000 
Οι Γ ενικοί Γ ραμματείς 

Δημ/κής Πολιτικής Κοιν. Ασφαλίσεων 

Υπ. Εργασίας 

Υπ. Οικονομικών και Κοιν. Ασφαλίσεων 

ΙΩΑΝ. ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αριθ. Φ.10/30/Γ1/707 (7) 

Ορισμός και επωνυμία σχολείων 

Διαπολιτισμικής Εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τα άρθρα 34 και 35 του Ν.2413/94, ΦΕΚ 124τ. Α’ «Η 
Ελληνική Παιδεία στο εξωτερικό, η διαπολιτισμική εκπαί¬ 
δευση και άλλες διατάξεις». 

2. Την ανάγκη της ποιοτικής αναβάθμισης της παρεχό¬ 
μενης εκπαίδευσης σε μαθητές με εκπαιδευτικές, κοινω¬ 
νικές, πολιτιστικές ή μορφωτικές ιδιαιτερότητες. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, διότι τα σχολεία αυτά ήδη λειτουργούν, 
αποφασίζουμε: 

Μετατρέπουμε σε σχολεία διαπολιτισμικής εκπαίδευ¬ 
σης τα παρακάτω σχολεία: 

α. 6/θέσιο Δημοτικό Σχολείο Ιάσμου, της Δ/νσης ΠΈ. Ν. 
Ροδόπης. 

β. 3ο Δημοτικό Σχολείο Μενεμένης, του 2ου Γ ραφείου 
της Β’ Δ/νσης ΠΈ. Θεσσαλονίκης. 

γ. 5ο Δημοτικό Σχολείο Μενεμένης, του 2ου Γ ραφείου 
της Β’ Δ/νσης Π. Ε. Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

Αριθ. πρωτ.: 101956 (8) 

Συγκρότηση Επιτροπής Ελέγχου Βιομηχανιών και Βιοτε¬ 
χνιών Γ εωργικών Φαρμάκων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 (Α 137) «Κυβέρνηση και 
Κυβερνητικά Όργανα». 

2. Τις διατάξεις του άρθρου 4 του Ν.2026/92 (Α 43) 
«Ρύθμιση θεμάτων οργάνωσης και προσωπικού της Δη¬ 
μόσιας Διοίκησης και άλλες διατάξεις». 

3. Τις διατάξεις του άρθρου 30 του Ν. 1845/89 (Α 102) 
«Ανάπτυξη και αξιοποίησης της Αγροτικής Έρευνας και 
Τεχνολογίας-Δασοπροστασίας και άλλες διατάξεις». 

4. Τις διατάξεις του άρθρου 2 του Π. Δ/τος 129/92 (Α65) 
«Περιορισμός συναρμοδιοτήτων κατά την έκδοση 
Υπουργικών Αποφάσεων σε θέματα αρμοδιότητας 
Υπουργείων». 

5. Την με αριθ. 393155/22.9.92 κοινή απόφαση των 
Υπουργών Προεδρίας της Κυβέρνησης, Γεωργίας και Οι¬ 
κονομικών (Β 579) «Περιορισμός συλλογικών οργάνων 
του Υπουργείου Γεωργίας». 

6. Την με αριθ. 82299/23.7.97 (Β 692) απόφαση του Υφυ¬ 
πουργού Γεωργίας σχετικά με «Προϋποθέσεις για τη χο¬ 
ρήγηση άδειας παρασκευής συσκευασίας και αποθήκευ¬ 
σης γεωργικών φαρμάκων. Τήρηση Μητρώου αναγνωρι¬ 
σμένων βιομηχανιών και βιοτεχνιών γεωργικών 
φαρμάκων και σύσταση Επιτροπής Ελέγχου αυτών» (άρ¬ 
θρο 3), αποφασίζουμε: 

I. Συγκροτούμε την Επιτροπή Ελέγχου Βιομηχανιών και 
Βιοτεχνιών Γ εωργικών Φαρμάκων από τους: 

1.1. Χριστοφή Λοϊζου, Ιωάννα Καρανικολού και Γεωργία 
Τσιάμπα, υπαλλήλους του κλάδου ΠΕΙ Γεωπονικού της 
Διεύθυνσης Προστασίας Φυτικής Παραγωγής ωςτακτικά 
μέλη με αναπληρωτές αυτών τους, Κων/νο Μαρκάκη, Νι¬ 
κόλαο Κούλη και Αλεξάνδρα Φονταρά, υπαλλήλους του 
ιδίου κλάδου και της ίδιας Διεύθυνσης. 

1.2. Αδαμαντία Ροκόφυλλου-Χουρδάκη, Χημικό του 
Μπενακείου Φυτοπαθολογικού Ινστιτούτου και τον Ευάγ¬ 
γελο Πασπάτη, Γεωπόνο του ίδιου Ινστιτούτου με ανα¬ 
πληρωτές αυτών τους Κων/νο Λιαπή, Χημικό του Μπενα¬ 
κείου Φυτοπαθολογικού Ινστιτούτου και την Άννα Καλα- 
μαράκη, Γεωπόνο. 

1.3. Πρόεδρο της Επιτροπής ορίζουμε την Γεωργία 
Τσιάμπα με αναπληρωτή αυτής το Κων/νο Μαρκάκη Γεω¬ 
πόνους, μέλη της Επιτροπής. 

1.4. Γραμματέα της Επιτροπής ορίζουμε την Βασιλική 
Παπαντωνοπούλου υπάλληλο του κλάδου ΔΕ5 Δακτυλο- 
γράφων με αναπληρώτρια αυτής την Κωστούλα Μέρου 
υπάλληλο του κλάδου ΔΕ4 Διοικητικού. 

II. Η θητεία των ανωτέρω μελών λήγει την 31.12.2001. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Ιουλίου 2000 

Με εντολή Υπουργού 
Ο Γ ενικός Γ ραμματέας 
Λ. ΛΑΜΠΡΟΠΟΥΛΟΣ 


Αριθ. Πρωτ. Υα4/12051 δις (9) 

Τροποποίηση της Α1 α/12051 Απόφασης των Υπουργών 
Οικονομικών και Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/83). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως αυτές συμπληρώθηκαν μετά άρθρα 
4 και 8 του Ν. 2194/94 (ΦΕΚ 34/Α/94). 

3. Τις διατάξεις της αριθ. Α1 α/12051 κοινής Υπουργικής 
Απόφασης, η οποία δημοσιεύθηκε στο ΦΕΚ 307/Β/ 
10.3.2000. 

4. Τις διατάξεις της παρ. 2του άρθρου 1 του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν θα προκληθεί επιπλέον οικονομική 
επιβάρυνση στον κρατικό προϋπολογισμό. 

5. Τις διατάξεις του άρθρου 34 του Ν. 2519/97 (ΦΕΚ 
165/Α/97). 

6. Τις διατάξεις του Π. Δ/τος του 55/96/48/Α/96 περιορι¬ 
σμός συναρμοδιοτήτων κατά την έκδοση διοικητικών 
πράξεων. 

7. Την αριθ. 1039386/441 /Α0006/21.4.2000 (ΦΕΚ 571/ 
Β/00) Απόφαση περί ανάθεσης αρμοδιοτήτων στον Υφυ¬ 
πουργό Οικονομικών. 

8. Την αριθ.2850 (ΦΕΚ 565/Β/20.4.00) Απόφαση ανάθε¬ 
σης αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο. 

9. Την αριθ. 29/11.10.99 (θέμα 3ο) απόφαση του Δ.Σ. 
του Π. Γ. Νοσοκομείου Ιωαννίνων «Γ. ΧΑΤΖΗΚΩΣΤΑ», 
αποφασίζουμε: 

Τροποποιούμε την αριθ. Α1α/12051/00 (ΦΕΚ 307/Β/ 
10.3.2000) κοινή Υπουργική Απόφαση και αντί της θέσης 
κλάδου γιατρών ΕΣΥ, ειδικότητας Ακτινοδιαγνωστικής 
και βαθμού Επιμελητή Β' (απόφ. συστ. Α3β/οικ. 88/90 ΦΕΚ 
30/Β/90) μετατρέπουμε μία (1) κενή θέση ιδίας ειδικότη¬ 
τας, ομοίου βαθμού, η οποία έχει συσταθεί στο Π. Γ. Ν. Ιω¬ 
αννίνων «ΧΑΤΖΗΚΩΣΤΑ» με την αριθ. Α3β/οικ.9705 ΦΕΚ 
424/Β/86), για τον Αξονικό Τομογράφο. 

Κατά τα λοιπά η τροποποιούμενη Απόφαση παραμένει 
ως έχει. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Σεπτεμβρίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡ. ΣΠΥΡΑΚΗ 

-♦- 

Αριθ. Πρ. Π1β/3524 (10) 

Μεταβίβαση Κρατικού Παιδικού Σταθμού στο Δήμο Με- 
νηίδος - Ν. Πέλλας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42του Ν. 2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α) «Διοίκηση, οργάνωση, στελέχωσητης Περιφέρει- 

ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 
(ΦΕΚ 137/Α) « Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 95/2000 (ΦΕΚ 76/Α') «Οργανι¬ 
σμός του Υπουργείου Υγείας και Πρόνοιας». 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Τη με αριθ. 119/7.8.2000 Απόφαση του Δημοτικού 
Συμβουλίου τουΔήμου Μενηίδος - Ν. Πέλλας, αποφασί¬ 
ζουμε: 

Μεταβιβάζουμε στο Δήμο Μενηίδος - Ν. Πέλλας: 

Τον Κρατικό Παιδικό Σταθμό Καλής - Π.Δ. 221/89 (ΦΕΚ 
103 Α') που λειτουργεί με τις διατάξεις του α. ν. 2-11-35 
(ΦΕΚ 527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 
-Φ- 

Αρ. Πρ. Δ3/Α/39986/6925 (11) 

Χρηματοδότηση της συντήρησης των ελικοδρομίων ιδιο¬ 
κτησίας των Οργανισμών Τοπικής Αυτοδιοίκησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 περί ιδρύσεως Δ/νσης 
Εναερίων Μεταφορών παράτω Υπουργεία) Συγκοινωνιών 
και οργανώσεως της ΥΠΑ όπως τροποποιήθηκε με το Ν. 
1141/81 και το Ν. 1340/83. 

2. Τις διατάξεις του Π.Δ 56/89 « Οργανισμός της Υπηρε¬ 
σίας Πολιτικής Αεροπορίας (ΥΠΑ) του Υπ. Μετ. και Επι¬ 
κοινωνιών». 

3. Τις διατάξεις της αριθ. 1039386/441/Α0006/ 
21.4.2000 απόφασης του Πρωθυπουργού και του Υπουρ¬ 
γού Οικονομικών «περί Ανάθεσης αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών» (571 Β). 

4. Τις διατάξεις του αρθ. 29α του Ν. 1558/85 «Κυβέρνη¬ 
ση και Κυβερνητικά Όργανα» (ΦΕΚ 137Α) όπως αυτό προ¬ 
στέθηκε με το αρθ. 27του Ν. 2081/92 (ΦΕΚ 154Α) καιαντι- 
καταστάθηκε από τη παρ. 29 του αρθ. 1 του Ν. 2469/97 
(ΦΕΚ38Α). 


5. Το γεγονός ότι από τις διατάξεις της παρούσης, προ- 
καλείται δαπάνη σε βάρος του Κρατικού προϋπολογι¬ 
σμού της ΥΠΑ του Υπουργείου Μεταφορών και Επικοινω¬ 
νιών (ειδ.Φ.39-120) που θα καλυφθεί σε βάρος των πι¬ 
στώσεων ΚΑΕ 5161. 

6. Την επιτακτική ανάγκη διατήρησης της επιχειρησια¬ 
κής ετοιμότητας των ελικοδρομίων που ανήκουν στους 
Οργανισμούς Τοπικής Αυτοδιοίκησης για την εξυπηρέτη¬ 
ση κοινωνικών αναγκών, αποφασίζουμε: 

1. Εγκρίνουμε τη χρηματοδότηση της συντήρησης για 
τα δύο πρώτα έτη λειτουργίας, των ελικοδρομίων που 
ανήκουν στους Οργανισμούς Τοπικής Αυτοδιοίκησης και 
διαθέτουν άδεια Ίδρυσης και Λειτουργίας με το ποσό των 
δύο εκατομμυρίων (2.000.000) δρχ έκαστο ανά έτος. 

2. Σκοπός της χρηματοδότησης είναιη κάλυ ψητών ανα¬ 
γκών τακτικής συντήρησης των ελικοδρομίων από τους 
ΟΤΑ, προκειμένου να καταστεί δυνατή η απρόσκοπτη λει¬ 
τουργία του δικτύου των ελικοδρομίων της Χώρας, δεδο¬ 
μένου και του κοινωνικού σκοπού που καλούνται να εξυ¬ 
πηρετήσουν. 

3. Το παρόν να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Σεπτεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΔΡΥΣ ΧΡΙΣΤΟΣ ΒΕΡΕΛΗΣ 

-Φ- 

Αριθ. Πρωτ.: 17423 (12) 

Αύξηση αριθμού ημερών μετακίνησης εκτός έδρας, καθ’ 
υπέρβαση του ανωτάτου ορίου, μηχανικών του ΥΠΕ- 
ΧΩΔΕ και γεωτεχνικών υπαλλήλων υπηρετούντων 
στις Νομαρχιακές Αυτοδιοικήσεις Άρτας - Θεσπρω¬ 
τίας - Ιωαννίνων - Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη : 

1. Τις διατάξεις του Ν. 2685/1999 «Κάλυψη Δαπανών με- 
τακινουμένων υπαλλήλων εντός και εκτός έδρας Επικρά¬ 
τειας και άλλες διατάξεις» και ιδιαίτερα το άρθρο 2 παρ. 3 
αυτού, με το οποίο επιτρέπεται με ΚΥΑ η υπέρβαση του 
ανωτάτου ορίου των ημερών εκτός έδρας μόνο για την 
αντιμετώπιση εκτάκτων γεγονότων από τους υπαλλήλους 
Μηχανολογικού Εξοπλισμού, για τους μηχανικούς του 
Υπουργείου Περιβάλλοντος - Χωροταξίας και Δημοσίων 
Έργων για τις ανάγκες ελέγχου και επίβλεψης μελετών 
και έργων, καθώς και για τους γεωτεχνικούς υπαλλήλους 
που μετακινούνται για την εφαρμογή προγραμμάτων και 
ελέγχων του Υπουργείου Γεωργίας. 

2. Τον Ν. 2738/1999 «Περί συλλογικών διαπραγματεύ¬ 
σεων στη Δημόσια Διοίκηση κ.λ.π.» και ιδιαίτερατο άρθρο 
25 αυτού «Ρυθμίσεις θεμάτων Δημοτικού και Κοινοτικού 
Κώδικα και Κώδικα Νομαρχιακής Αυτοδιοίκησης» που με 
την παρ. 6 αυτού ορίζεται ότι η ανωτέρω Κ.Υ.Α αντικαθί¬ 
σταται από απόφαση του αρμοδίου Γενικού Γραμματέα 
για τους υπαλλήλους που υπηρετούν στους ΟΤΑ α' και β' 
βαθμού. 

3. Την με αριθμ. 23944/12.11.99 απόφασή μας με την 
οποία καθορίζονται για το 1999 και εφεξής το ανώτατο 
όριο επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοικήσεις 
Άρτας - Θεσπρωτίας - Ιωαννίνων - Πρεβέζης. 

4. Τις διατάξεις της παραγρ. 18 του άρθρου 15 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας». 

5. Την ανάγκη υλοποίησης κατά το έτος 2000 προγραμ¬ 
μάτων και ελέγχων εν γένει του Γεωργικού τομέα. 

6. Τις προτάσεις των Νομαρχιακών Αυτοδιοικήσεων 
Άρτας - Θεσπρωτίας - Ιωαννίνων - Πρεβέζης για μετακί¬ 
νηση των υπηρετούντων σ’ αυτές υπαλλήλων εκτός 
έδρας, αποφασίζουμε: 

Αυξάνουμε τα ανώτατα όρια του αριθμού ημερών μετα¬ 
κίνησης εκτός έδρας καθ’ υπέρβαση αυτών που εγκρίθη- 
καν με την κατά τα ανωτέρω υπ’ αυξ. αριθ. 3 αρχική από¬ 
φασή μας έτους 1999 υπαλλήλων Νομαρχιακών Αυτοδι¬ 
οικήσεων Άρτας - Θεσπρωτίας - Ιωαννίνων - Πρεβέζης ως 
κατωτέρω: 

α) Στους Μηχανικούς (όλων των κατηγοριών ΠΕ και ΤΕ 
και όλων των κλάδων) του Υ.ΠΕ.ΧΩ.ΔΕ. για την αντιμετώ¬ 
πιση των αναγκών ελέγχου και επίβλεψης μελετών και έρ¬ 
γων κατά πενήντα (50) ημέρες. 

β) Στους Γεωτεχνικούς υπαλλήλους που μετακινούνται 
για την εφαρμογή προγραμμάτων και ελέγχων του 
Υπουργείου Γεωργίας κατά πενήντα πέντε (55) ημέρες. 

γ) Στους Υπαλλήλους του Μηχανολογικού Εξοπλισμού 
(των κλάδων και κατηγοριών ΤΕ Μηχανολόγων Μηχανι¬ 
κών - ΤΕ Τεχνολογικών Εφαρμογών - ΔΕ Χειριστών Μηχα¬ 
νημάτων - ΔΕ Τεχνιτών Οχημάτων - ΔΕ Οδηγών - ΔΕ Οδη¬ 
γών Νομαρχών) για την αντιμετώπιση έκτακτων γεγονό¬ 
των (όπως πυρκαγιών με την δημιουργία αντιπυρικών 
ζωνών και την διάνοιξη των υφιστάμενων δασόδρομων, 
πλημμύρων πεδινών εκτάσεων οι οποίες οφείλονται στην 
υπερχείλιση των ποταμών, κατολισθήσεων οι οποίες λαμ¬ 
βάνουν χώρα στο επαρχιακό δίκτυο αλλά και σε οικισμούς 
λόγω του ορεινού του εδάφους, τέλος ο αποχιονισμός 
του επαρχιακού δικτύου πραγματοποιείται από τους 
υπαλλήλους του μηχανολογικού εξοπλισμού) κατά ογδό¬ 
ντα (80) ημέρες. 

Από την εκτέλεση της απόφασης αυτής προκαλείται δα¬ 
πάνη το ύψος της οποίας δεν δύναται να υπολογισθεί δια 
της παρούσης, θα βαρύνει δε τις πιστώσεις των οικείων 
προϋπολογισμών των Νομαρχιακών Αυτοδιοικήσεων Άρ¬ 
τας - Θεσπρωτίας - Ιωαννίνων -Πρεβέζης, δια δετούς γε¬ 
ωτεχνικούς υπαλλήλους οι σχετικές πιστώσεις προέρχο¬ 
νται από διαρθρωτικά προγράμματα της Ε.Ε και από 
Σ.Α.Ε. 

Με την παρούσα ανακαλείται η 15318/31.7.2000 όμοιά 


μας που όπως μας έγινε γνωστό με το 42729/24.8.2000 
έγγραφο του Εθνικού Τυπογραφείου δεν δημοσιεύθηκε 
στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 1 Σεπτεμβρίου 2000 

Ο Γ ενικός Γ ραμματέας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. Πρωτ.: 5878 (13) 

Υπερωριακή απασχόληση υπαλλήλων της Νομαρχίας 
Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 18παρ. 1,2 του Ν. 2470/97 
όπως αντικαταστάθηκαν με το άρθρο 15 του Ν. 2592/98. 

2. Τις διατάξεις του άρθρου 35παρ. 7του Ν. 2738/99. 

3. Τις διατάξεις του άρθρου 62 του Π.Δ. 30/96. 

4. Το ότι απαιτείται η καθιέρωση απασχόλησης πέραν 
του κανονικού ωραρίου εργασίας στους υπαλλήλους του 
τμήματος Συντήρησης και Εκτάκτων Αναγκώντου τμήμα¬ 
τος Π.Σ.Ε.Α., Δ/ντή Προγραμματισμού και Ανάπτυξης και 
στους δύο οδηγούς του Νομάρχη. 

5. Το ότι οι ανωτέρω εργασίες δεν αποτελούν συνιθι- 
σμενες υπερωριακές ενασχολίσεις των υπαλλήλων. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 9.000.000 δρχ. εις βάρος 
του προϋπολογισμού της Νομαρχιακής Αυτοδιοίκησης 
Μαγνησίας, αποφασίζουμε: 

Εγκρίνουμε την καθιέρωση τριακοσίων (300) ωρών υπε- 
ρωριακής απασχόλησης εκ των οποίων είναι εκατό (100) 
νυκτερινές, εκατό (100) εξαιρέσημες και εκατό (100) νυ¬ 
κτερινές εξαιρέσιμες περάν του κανονικού ωραρίου ερ¬ 
γασίας σε δέκα έξη (16) υπαλλήλους του τμήματος Συ¬ 
ντήρησης και Εκτάκτων αναγκών της Δ.Τ.Υ. της Ν.Α. Μα¬ 
γνησίας στους δύο υπαλλήλους του τμήματος Π.Σ.Ε.Α., 
Δντη Προγραμματισμού και Ανάπτυξης και στους δυο 
οδηγούς του Νομάρχη. 

Η παρούσα απόφαση που ισχύει από 28.6.2000 να δη- 
μοσιευθεί στην Εφημερίδα της Κυβερνήσεως 
Βόλος, 28 Ιουλίου 2000 
Ο Νομάρχης 

ΠΑΝΑΓΙΩΤΗΣ ΣΚΟΠΙΝΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΠΊ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































